Nos, officialis curie Bisuntine, notum facimus... quod... nobiles domicelli Johannes, dominus de Rens, et Haymo, frater ejus, filii quondam nobilis viri domini Hugonis, militis, domini de Rens, dicti fratres ex certa sciencia et spontanei confessi sunt in jure et judicio coram nobis se tenere in feodum ligium a nobili domicello Johanne de Cabilone, domino de Allato, castrum suum de Saint Aigne cum omnibus appendiciis et pertinenciis ejusdem castri, juribus, feudis et rebus aliis ad dictum castrum quacumque ex causa seu modo spectantibus et quocumque nomine censeantur; quod quidem castrum cum omnibus appendiciis et pertinenciis ejusdem castri dicti fratres vendiderunt et vendunt, tradiderunt et tradunt coram nobis dicto Johanni de Cabilone, ementi et recipienti, una cum feodo domini Hugonis, dicti Tempeste, feodo domini Petri de Pont Emenjart et feodo Johannis, dicti de Ceyx, domicelli, Salinensis, et omnibus aliis feudis, justiciis, bannis, redditibus, usagiis, terris cultis et non cultis, pratis, nemoribus, piscariis, aquarum decursibus, furnis, molendinis et omnibus aliis rebus ad dictum castrum et ad dictos fratres racione dicti castri et ad pertinencias et appendicias ipsius castri pertinentibus. Vendiderunt etiam dicti fratres et vendunt, tradiderunt et tradunt vel quasi dicto Johanni de Cabilone, ementi, duas partes feudi de Regne et pertinenciarum ejusdem loci, duas partes feudi de Alaise, duas partes feudi domini Johannis, dicti Ferrier, duas partes feudi domini Homberti, dicti Ellavate, militis, Salinensis, duas partes feudi domini Guidonis, dicti Vasterobe, militis, de Lile, siti Salinis, duas partes feudi prepositi de Malpertuis, Salinensis, duas partes feudi domini Hugonis, dicti de Pont, militis, Salinensis; que omnia feuda dicti fratres asseruerunt in judicio coram nobis ad ipsos jure dominii vel quasi pertinere et esse dicta feuda de alodio eorumdem. Vendiderunt etiam dicti fratres et vendunt, tradiderunt et tradunt vel quasi dicto Johanni de Cabilone, ementi, duas partes omnium aliorum feudorum Salinensium que habebant, habere poterant et debebant modis omnibus in villa Salinensi, et que predictus Hugo, pater ipsorum, quondam dominus de Rens, possidebat vel quasi et tenebat, tempore mortis sue, apud Salinum quoad omnia feuda supra dicta. Predicta autem omnia et singula vendiderunt et vendunt dicti fratres, tradiderunt et tradunt vel quasi et quilibet eorum in solidum dicto Johanni, emptori, ab ipso Johanne, emptore, et suis possidenda et habenda im perpetuum, jure pleni dominii, pro duobus millibus et septies centum libris stephaniensium bonorum et legalium, que quidem duo millia et septies centum libras stephaniensium dicti fratres venditores et quilibet eorum in solidum confessi sunt et publice recognoverunt in jure et judicio coram nobis se habuisse et recepisse a dicto Johanne, emptore, integraliter in pecunia numerata... Huic autem venditioni et omnibus premissis et singulis consenserunt expresse et omnia predicta laudaverunt, ratificaverunt et approbaverunt ex certa sciencia, spontanee, non circonvente, nobiles domicelle Clemencia, uxor domini Johannis, domini de Rans, et Johanna, uxor dicti Haymonis... In quorum omnium et singulorum testimonium et munimen, nos, officialis predictus, sigillum curie Bisuntine presentibus litteris, ad preces et requisicionem dictorum fratrum et eorundem uxorum, una cum sigillo dicti Johannis, domini de Rens, duximus apponendum. Datum IIII idus februarii, anno Domini millesimo ducentesimo septuagesimo septimo.